Franz Cumont

Franz-Valéry-Marie Cumont (født 3. januar 1863 i Aalst i Belgia, død 20. august 1947 i Woluwe-Saint-Pierre ved Brussel) var en belgisk arkeolog og historiker, filolog og student av epigrafi, og som førte disse ofte isolerte spesialstudiene sammen i studiet av synkretiske mysteriereligioner fra senantikken, spesielt den romerske Mithras-kulten.

Liv og virke 
Cumont tok sin akademiske grad ved Universitetet i Gent i Nederland med PhD i 1887. Etter å mottatt et kongelig reisestipend begynte han med arkeologi i Syria, Pontos og Armenia og publiserte sine resultater i 1906. Han er best kjent for sine studier om østlige mysteriereligioners påvirkning, spesielt Mithras-kulten, på Romerriket.

Cumonts internasjonale akkreditiver var utmerkede, men hans offentlig forsiktige var ikke nok. I 1910  avviste baron Edouard Descamps, den katolske minister for vitenskap og kunst ved Universitetet i Gent, å godkjenne fakultets enstemmige anbefaling av Cumont for verv i romersk historie selv om Cumont hadde vært professor der siden 1906. Det kom igang en omfattende press og agitasjon fra studentorganisasjonene til fordel for Cumont ettersom avslaget ble sett på som åpenbar religiøs innblanding i universitetets styring. Da en annen kandidat ble navngitt i 1912 sa Cumont opp sine posisjoner ved universitetet og ved Det kongelige museum i Brussel, forlot Belgia og delte deretter sin tid mellom Paris og Roma.

Cumont bidro til flere standardleksikon, publiserte omfattende og i 1922, under de pressede politiske forholdene, utførte arkeologiske utgravninger i Eufrat ved Dura-Europos, et tidligere ukjent sted. Han publiserte sin forskning herfra i 1926. Han var medlem av de fleste europeiske akademier. I 1936 ble han æret med prisen Prix Francqui for humanistiske studier. I 1947 donerte han sitt bibliotek og papirer til Academia Belgica i Roma hvor de er tilgjengelige for forskere.

Hans verker omfatter blant annet:

 Texts and Illustrated Monuments Relating to the Mysteries of Mithra (Tekster og illustrerte monumenter vedrørende Mithras mysterier, 1894–1900, med engelsk oversettelse i 1903), som er den forskningen som ga ham internasjonale berømmelse ved dens originalitet og massive dokumentasjonen.
 Les religions orientales dans le paganisme romain (Etterlivet i romersk hedensk religion, 1906, forelesninger gitt ved Yale University i USA, utgitt i 1922), var forsiktig uttrykt, men det korrigerte mange feilaktige oppfatninger av hedenske, ikke-kristne ritualer som kristne apologister hadde gjort.
 Astrology and Religion Among the Greeks and Romans (Astrologi og religion hos grekerne og romerne, 1912, finnes i nyutgivelse fra blant annet 1997)

Etter hans død har kritikk av hans fortolkning av Mithras-kulten som etterkommer av den iranske guddommen Mithra blitt mer hørbar og kom til overflaten i 1971 ved Den første internasjonale kongress for mithraiske studier i Manchester, England. Moderne fortolkninger av Mithras-kulten som den astronomiske okseslakteren har siden bevegd seg videre fra Cumonts i sin tid innovative fortolkninger, men hans dokumentasjon er fortsatt bedømt som svært verdifulle.

I 1997 feiret Det kongelige bibliotek i Brussel 50. årsdagen for Cumonts død med en konferanse om synkretismen i antikkens middelhavsverden.

Bibliotheca Cumontiana 
 Cumont, Franz (2010): Lux perpetua, B. Rochette, A. Motte, red., Turnhout, Brepols Publishers, ISBN 978-88-8419-423-7
 Cumont, Franz (2010): Les religions orientales dans le paganisme romain, C. Bonnet, F. Van Haeperen, red., Turnhout, Brepols Publishers, ISBN 978-88-8419-289-9

Referanser

Eksterne lenker 
 Academia Belgica: Franz Cumont (på hollandsk)
 Academia Belgica: Franz Cumont (på fransk)

Verker av Cumont online 
 Mysteries of Mithra, av Franz Cumont (Engelsk oversettelse) hos Sacred-texts.com 
 The Oriental Religions in Roman Paganism, av Franz Cumont (Engelsk oversettelse) hos Sacred-texts.com
 Astrology and Religion Among the Greeks and Romans, av Franz Cumont hos Sacred-texts.com

Belgiske arkeologer
Belgiske historikere
Personer fra Aalst